wannaphong/clean_thaiwikipedia huggingface dataset:
# โลซาร์
โลซาร์ ("ปีใหม่"William D. Crump, "Losar" in Encyclopedia of New Year's Holidays Worldwide (McFarland & Co.: 2008), pp. 237-38.) หรือ ปีใหม่ทิเบต เป็นเทศกาลในศาสนาพุทธแบบทิเบต มีการเฉลิมฉลองในวันที่ที่แตกต่างกันไปตามธรรมเนียม ในทิเบต, ภูฏาน, เนปาล, อินเดียPeter Glen Harle, Thinking with Things: Objects and Identity among Tibetans in the Twin Cities (Ph.D dissertation: Indiana University, 2003), p. 132: "In Tibet, Nepal, Bhutan, India and other areas where Tibetan Buddhism is practiced, the dates for Losar are often calculated locally, and often vary from region.".William D. Crump, Encyclopedia of New Year's Holidays Worldwide (McFarland & Co.: 2008), pp. 237: ""Different traditions have observed Losar on different dates." เทศกาลนี้เป็นเทศกาลปีใหม่เฉลิมฉลองในวันแรกของปฏิทินทิเบตซึ่งเป็นสุริยจันทรคติ โดยทั่วไปตรวกับเดือนกุมภาพันธ์ถึงมีนาคมตามปฏิทินเกรกอเรียน เทศกาลเดียวกันนี้ในเนปาลเรียกว่า โลฉาร์ (Lhochhar) และมีขึ้นราวแปดสัปดาห์ก่อนโลซาร์แบบทิเบตTibetan Borderlands: PIATS 2003: Proceedings of the International Association of Tibetan Studies, Oxford, 2003, p. 121: "Yet though their Lhochhar is observed about eight weeks earlier than the Tibetan Losar, the festival is clearly borrowed, and their practice of Buddhism comes increasingly in a Tibetan idiom."

โลซาร์มีการเฉลิมฉลองอยู่เดิมก่อนการมาถึงของพระพุทธศาสนาในดินแดนทิเบต และมีรากมาจากธรรมเนียมการจุดธูปฤดูหนาวของศาสนาบอน ในรัชสมัยของกษัตริย์ทิบเตองค์ที่เก้า ปูเด คุงยัล (317-398) ว่ากันว่าธรรมเนียมนี้ถูกรวมเข้ากับเทศกาลฉลองการเก็บเกี่ยว กลายมาเป็นเทศกาลโลซาร์ประจำปี

โลซาร์มีการเฉลิมฉลองยาวนาน 15 วัน โดยสามวันแรกมีการเฉลิมฉลองหลัก ๆ อยู่ ในวันแรกของเทศกาลโลซาร์ จะฉลองด้วยเครื่องดื่ม ชังกอล (changkol) ซึ่งทำมาจาก ฉัง (เครื่องดื่มของภูมิภาคหิมาลัย คล้ายเบียร์) ส่วนวันที่สองเรียกว่าวันโลซาร์ของกษัตริย์ (กยัลโปโลซาร์)  โดยธรรมเนียมแล้ว เทศกาลโลซาร์จะถูกนำหน้าด้วยการปฏิบัติวัชรกิลายะนานห้าวัน
# ยังบลัด
ดอมินิก ริชาร์ด แฮร์ริสัน  เกิด 5 สิงหาคม ค.ศ. 1997 หรือรู้จักในนาม ยังบลัด (YUNGBLUD) เป็นนักร้อง นักดนตรี นักแต่งเพลง และนักแสดงชาวอังกฤษ เขาออกอีพีชุดแรกเมื่อวันที่ 6 กรกฎาคม 2018 ที่ชื่อว่า Yungblud ไม่นานนักออกอัลบั้มชุด 21st Century Liability ต่อมาวันที่ 18 ตุลาคม 2019 ออกอีพีอีกชุดชื่อว่า The Underrated Youth แล้วออกอัลบั้มชุดที่สองชื่อว่า Weird! เมื่อวันที่ 4 ธันวาคม 2020 ซึ่งติดอันดับ 1 บนชาร์ตอัลบั้มแห่งสหราชอาณาจักร และติดอันดับ 75 ของชาร์ตบิลบอร์ด 200 ในสหรัฐ-  ผลงานอัลบั้มที่ใช้ชื่อตัวเองเป็นชื่ออัลบั้มออกจำหน่ายเมื่อวันที่ 2 กันยายน 2022 ก็สามารถขึ้นอันดับ 1 ชาร์ตอัลบั้มแห่งสหราชอาณาจักรเช่นกัน รวมถึงติดอันดับ 45 ชาร์ตบิลบอร์ด 200 และอันดับ 7 ชาร์ตท็อปร็อกอัลบัมส์
# แผนล่าลายเซ็นยอดตำนาน
แผนล่าลายเซ็นยอดตำนาน  เป็นภาพยนตร์ดราม่าอเมริกันเกี่ยวกับชีวประวัติด้านกีฬาปี ค.ศ. 2023 กำกับโดยเบน แอฟเฟล็ก และเขียนบทโดยอเล็กซ์ คอนเวอรี ภาพยนตร์สร้างจากเหตุการณ์จริงเกี่ยวกับต้นกำเนิดของแอร์ จอร์แดน รองเท้าบาสเก็ตบอลชื่อดังและเป็นตำนาน เมื่อพนักงานกลุ่มหนึ่งของไนกี้ พยายามเจรจาธุรกิจกับไมเคิล จอร์แดน นักบาสเก็ตบอลดาวรุ่งหน้าใหม่ ซึ่งต่อมากลายเป็นตำนานนักบาสเกตบอล นำแสดงโดยแมตต์ เดมอน เป็น ซันนี แวคคาโร, เบน แอฟเฟล็ก เป็น ฟิล ไนท์, เจสัน เบตแมน เป็น ร็อบ สตราเซอร์ คริส ทักเกอร์ เป็น ฮาวเวิร์ด ไวท์ และวิโอลา เดวิส เป็น เดลอริส จอร์แดน

โครงการนี้ได้รับการประกาศในเดือนเมษายน ค.ศ. 2022 โดยมีแอฟเฟล็กเป็นผู้กำกับ รวมถึงแสดงและอำนวยการสร้างร่วมกับเพื่อนสนิทของเขา แมตต์ เดมอน ซึ่งพวกเขาร่วมมือกันก่อตั้งบริษัทผลิตภาพยนตร์น้องใหม่ในชื่อ Artists Equity การถ่ายทำเกิดขึ้นระหว่างเดือนมิถุนายนถึงกรกฎาคม ค.ศ. 2022 ในขณะที่ไมเคิล จอร์แดนไม่มีส่วนเกี่ยวข้องกับการสร้างภาพยนตร์ เขาได้พบกับแอฟเฟล็กโดยเสนอคำแนะนำหลายประการ รวมถึงการคัดเลือกเดวิสมารับบทเป็นแม่ของเขา
# แอนิมอล แชนแนล
แอนิมอล แชนแนล  เป็นภาพยนตร์แอนิเมชันขับขันสเปนที่ออกฉายใน ค.ศ. 2009 ผลิตโดย บาร์ตัน ฟิล์มส์, เอเซ. เอเล. (Barton Films, S. L.) และจัดจำหน่ายโดย เอซตาร เอซเตรมาดูรา เดอ ออดิโอวิชวอาเลส เอเซ. อา. (Extra Extremadura de Audiovisuales S.A.) กำกับโดย ไมเต้ รุยซ์ เดอ ออสเตรี

ภาพยนตร์เรื่องนี้มีภาคต่อคือ เอล เทโซโร เดล เรย์ ไมดาส

 ตัวละครและเสียงพากย์ 
รายชื่อนักแสดงแอนิมอล แชนแนล

 ปิลาร์ เฟอเรโร รับบท เคธี (Cathy)
 แอนเซลโม เอร์เรโร รับบท ปาปา ราโตน (Papá Ratón)
 นูเรีย มารีน ปิโก รับบท มามา ราโตน (Mamá Ratón)
 อัลเบร์โต เอสโคบาล การ์ซิอา รับบท นิโกลัส (Nicolás)

 รางวัล 
ภาพยนตร์ได้รับการเสนอชื่อรางวัลโกยา สาขาภาพยนตร์แอนิเมชันยอดเยี่ยม
# จฺวิ้น
จฺวิ้น  เป็นเขตปกครองในประวัติศาสตร์จีน ใช้มาตั้งแต่สมัยราชวงศ์โจวตะวันออก (ประมาณศตวรรษที่ 7 ก่อนคริสตกาล) จนถึงต้นราชวงศ์ถัง (ประมาณศตวรรษที่ 7 ก่อนคริสตกาล) ประเทศเพื่อนบ้านบางแห่งได้รับเขตปกครองนี้ไปปรับใช้ด้วย
# เทกิจูกุ
เทกิจูกุ  เป็นโรงเรียนที่ก่อตั้งขึ้นในเซ็นบะ โอซากะ ซึ่งเป็นเส้นทางการค้าหลักระหว่างนางาซากิและเอโดะในปี ค.ศ. 1838 ในช่วงศักราชเท็นโปของปลายยุคเอโดะ ผู้ก่อตั้งคือโองาตะ โคอัง แพทย์และนักวิชาการด้านการศึกษาแบบดัตช์ (รังงากุ) หลักสูตรต่างประเทศเน้นการแพทย์เป็นหลัก แต่ยังสอนดาราศาสตร์และวิทยาศาสตร์ด้วย

โรงเรียนแห่งนี้เป็น 1 ในต้นกำเนิดของมหาวิทยาลัยโอซากะและมหาวิทยาลัยเคโอ มีศิษย์เก่าที่โดดเด่นมากมาย

 ลิงก์ภายนอก 
History of Osaka University
慶應義塾豆百科No.3 修復なった適塾 Keio University  
適塾と緒方洪庵 慶應義塾史跡めぐり Keio University
# รัฐสภาแขวน
รัฐสภาแขวน  หรือ รัฐบาลที่มีเสียงข้างน้อยในสภา เป็นศัพท์ที่ใช้ในสภานิติบัญญัติภายใต้ระบบเวสต์มินสเตอร์ เพื่อใช้อธิบายในเหตุการณ์ที่ไม่มีพรรคการเมืองหรือพันธมิตรเดิมใดมีสมาชิกสภานิติบัญญัติ (เรียกโดยทั่วไปว่าสมาชิกหรือที่นั่ง) มากถึงขั้นเป็นเสียงข้างมากเด็ดขาดในรัฐสภาหรือสภานิติบัญญัติอื่น เหตุการณ์นี้ยังมีศัพท์เรียกอีกว่า รัฐสภาได้ดุล (balanced parliament) หรือเป็นสภานิติบัญญัติที่ไร้การควบคุมโดยรวม (no overall control, NOC) และอาจได้ผลลัพธ์เป็นรัฐบาลเสียงข้างน้อย

ในระบบหลายพรรคการเมือง โดยเฉพาะที่ที่มีการปรับใช้การเลือกตั้งระบบสัดส่วนนั้น เป็นเรื่องยากที่พรรคใดพรรคหนึ่งจะครองที่นั่งเป็นส่วนมาก และนอกจากนั้น การที่พรรคการเมืองเดียวสามารถตั้งรัฐบาลได้ด้วยตัวเองนั้น เป็นเรื่องที่หายาก (กล่าวคือ มีรัฐบาลผสมเป็นเรื่องปกติ) ดังนั้น แนวคิดของ "รัฐสภาแขวน" จึงไม่เกี่ยวข้องในระบบเหล่านี้ เนื่องจากสภานิติบัญญัติที่ปราศจากเสียงข้างมากของพรรคเดียวถือเป็นเรื่องปกติ

ในระบบเวสต์มินสเตอร์ หากปราศจากเสียงข้างมากที่ชัดเจน จะไม่มีพรรคหรือพันธมิตรใดได้อำนาจบริหารโดยอัตโนมัติ สถานะนี้มักเรียกกันในระบบรัฐสภาว่า "การจัดตั้งรัฐบาล" อย่างไรก็ตาม การตั้งเสียงข้างมากเด็ดขาดนั้นยังเป็นไปได้จากการตั้งรัฐบาลผสมหรือการเพิ่มสมาชิกใหม่ให้เข้าร่วมกับพันธมิตรเดิมที่มีอยู่แล้ว นอกจากนี้ ยังอาจมีการตั้งรัฐบาลเสียงข้างน้อยขึ้นแทน กล่าวคือ พรรคที่มีสมาชิกมากที่สุดจะได้รับอนุญาตให้จัดตั้งรัฐบาลโดยปราศจากเสียงข้างมากเด็ดขาด โดยมีเงื่อนไขว่าพรรคจะต้องได้รับการสนับสนุนที่ชัดเจนและต่อเนื่องจากสมาชิกที่ไม่ได้สังกัด เช่น พรรคเล็กหรือสมาชิกสภานิติบัญญัติอิสระ
# วัดราชบุรณะ (จังหวัดชุมพร)
วัดราชบุรณะ เป็นพระอารามหลวงชั้นตรีชนิดสามัญสังกัดคณะสงฆ์ฝ่ายมหานิกาย ตั้งอยู่ในตำบลท่ามะพลา อำเภอหลังสวน จังหวัดชุมพร ที่ดินตั้งวัดมีเนื้อที่ 87 ไร่ 1 งาน 30 ตารางวา

วัดราชบุรณะ หรือ วัดนอก เดิมชื่อ วัดเขาห่อ ตั้งวัดเมื่อ พ.ศ. 2296 ได้รับพระราชทานวิสุงคามสีมาเมื่อประมาณ พ.ศ. 2365 ในสมัยพระบาทสมเด็จพระนั่งเกล้าเจ้าอยู่หัว ทั้งยังพระราชทานพระประธาน สำหรับประดิษฐานในโรงอุโบสถ พระพุทธสิหิงห์ฯ  และทรงพระราชทานนามวัดเสียใหม่ว่า "วัดราชบุรณะ"  โดยมรหลวงพ่อทองคำ (ไม่ปรากฎฉายา) ดำรงตำแหน่ง เจ้าอาวาส ท่านได้ดำเนินการบูรณะพัฒนาวัด เจริญมั่นคงมาตามลำดับ ต่อมาในสมัยเจ้าคุณภัทรธรรมธาดา เจ้าคณะจังหวัดชุมพร (ธ) วัดสามแก้ว ได้ดำเนินการเปลี่ยนชื่อวัดราชบูรณะโดยอ้างเหตุผลว่า นามนี้เป็นราชทินนาม เป้นการไม่เหมาะสมกับสภาพวัดที่อยู่ในชนบทห่างไกล จึงเปลี่ยนชื่อเป็น วัดราษฎรบูรณาราม

วัดได้ยกฐานะเป็นพระอารามหลวงชั้นตรีชนิดสามัญ เมื่อวันที่ 27 กรกฎาคม พ.ศ. 2551 โดยประกาศสำนักงานพระพุทธศาสนาแห่งชาติ และเมื่อวันที่ 20 มกราคม 2553 มหาเถรสมาคมมีมติให้เปลี่ยนกลับไปใช้ชื่อเดิม โดยประกาศสำนักงานพระพุทธศาสนาแห่งชาติ เมื่อวันที่ 20 เมษายน พ.ศ. 2553

อาคารเสนาสนะที่สำคัญ คือ พระอุโบสถหลังเก่ามีสภาพทรุดโทรมต่อมาจึงได้สร้างพระอุโบสถขึ้นใหม่ ตามแนวพระอุโบสถวัดพระราม 9 ขนาดกว่้าง 14 เมตร ยาว 22 เมตร พระประธานในอุโบสถหลังใหม่ เป็นพระพุทธรูปหล่อด้วยทองเหลือง นามว่า พระพุทธสิงห์ ปูชนียวัตถุมีพระประธานประจำศาลาการเปรียญ ปางมารวิชัย ขนาดหน้าตักกว้าง 62 นิ้ว สูง 88 นิ้ว เจดีย์รัตนตรัย ลักษณะก่ออิฐถือปูน ทรงระฆังคว่ำ ย่อมุมไม้สิบสอง ภายในประดิษฐานพระพุทธสิหิงห์จำลอง

รายนามเจ้าอาวาส
 หลวงพ่อทองคำ
 หลวงพ่อนิล
 หลวงพ่อธร ดำรงตำแหน่ง ตั้งแต่ พ.ศ. 2460 – 2465
 พระอธิการฝึก (ทับเคลียว) ดำรงตำแหน่ง ตั้งแต่ พ.ศ. 2466 – 2472
 พระวินัยธรหีต ธมฺมนนฺโท ดำรงตำแหน่ง ตั้งแต่ พ.ศ. 2473 – 2504
 พระครูสมุห์ป้วน ถาวโร ดำรงตำแหน่ง ตั้งแต่ พ.ศ. 2505 – 2509
 พระมหาบุญสร้าง สุทฺธจาโร ดำรงตำแหน่ง ตั้งแต่ พ.ศ. 2512 – 2514
 พระอธิการเจริญ กิตฺติปาโล ดำรงตำแหน่ง ตั้งแต่ พ.ศ. 2517 – 2523
 พระเทพวชิรปฎิภาณ (ดำเนิน อตฺถจารี) ดำรงตำแหน่ง ตั้งแต่ พ.ศ. 2524 ถึงปัจจุบัน
# ชายปากบิด
"ชายปากบิด"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน นิตยสารสแตรนด์ในเดือนธันวาคม ค.ศ. 1891 วาดภาพประกอบโดยซิดนีย์ พาเก็ต โคนัน ดอยล์จัดให้ "ชายปากบิด" อยู่ในอันดับที่ 16 ของรายการเรื่องราวเกี่ยวกับโฮมส์ 19 เรื่องที่ชื่นชอบ และยังเป็นเรื่องสั้นลำดับที่ 6 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ในปี ค.ศ. 1892

 ประวัติการตีพิมพ์ 
"ชายปากบิด" ตีพิมพ์ครั้งแรกในสหราชอาณาจักรในนิตยสารสแตรนด์เมื่อเดือนธันวาคม ค.ศ. 1891 และในสหรัฐอเมริกาในในนิตยสารสแตรนด์ฉบับสหรัฐเมื่อเดือนมกราคม ค.ศ. 1892Smith (2014), p. 54. ภาพวาดประกอบเนื้อเรื่อง 10 ภาพวาดโดยซิดนีย์ พาเก็ต ตีพิมพ์ในนิตยสารสแตรนด์Cawthorne (2011), p. 64. เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ซีงตีพิมพ์ในเดือนตุลาคม ค.ศ. 1892Cawthorne (2011), p. 54.
# ทับทิมสีฟ้า
"ทับทิมสีฟ้า"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน นิตยสารสแตรนด์ในเดือนมกราคม ค.ศ. 1892 วาดภาพประกอบโดยซิดนีย์ พาเก็ต  "ทับทิมสีฟ้า" เป็นเรื่องสั้นลำดับที่ 7 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ในปี ค.ศ. 1892

 ประวัติการตีพิมพ์ 
"ทับทิมสีฟ้า" ตีพิมพ์ครั้งแรกในสหราชอาณาจักรในนิตยสารสแตรนด์เมื่อเดือนมกราคม ค.ศ. 1892Cawthorne (2011), p. 65. และในสหรัฐอเมริกาในในนิตยสารสแตรนด์ฉบับสหรัฐเมื่อเดือนกุมภาพันธ์ ค.ศ. 1892Smith (2014), p. 55.เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ซีงตีพิมพ์ในเดือนตุลาคม ค.ศ. 1892Cawthorne (2011), p. 54.
# นิชชิง
นิชชิง (ニッシン) อาจหมายถึง
 นิสชินฟูดส์ - บริษัทผลิตบะหมี่กึ่งสำเร็จรูปของญี่ปุ่น
 นิชชิง (จังหวัดไอจิ) - นครในจังหวัดไอจิ
 นิชชิง (จังหวัดไซตามะ) - หมู่บ้านที่เคยมีอยู่ในจังหวัดไซตามะ
# ซูเปอร์แอสเทอริด
ซูเปอร์แอสเทอริด  เป็นสมาชิกเคลดขนาดใหญ่ (กลุ่มชาติพันธุ์เดียว) ของพืชดอกที่มีมากกว่า 122,000 ชนิด

เคลดนี้แบ่งออกเป็น 20 อันดับตามนิยามในระบบเอพีจี 4 โดยในอันดับเหล่านี้ประกอบด้วยวงศ์ประมาณ 146 วงศ์

ชื่อนี้อิงจากชื่อ "Asteridae" ซึ่งมักได้รับความเข้าใจเป็นชั้นย่อย

 ความสัมพันธ์ 
asterids, Berberidopsidales, Santalales และ Caryophyllales อยู่ในเคลดซูเปอร์แอสเทอริด เคลดนี้เป็นหนึ่งในสามกลุ่มที่ประกอบด้วย Pentapetalae (core eudicots ที่ไม่นับ Gunnerales) ส่วนอีกสองกลุ่มคือ Dilleniales และ superrosids (Saxifragales กับ rosids)

 วิวัฒนาการชาติพันธุ์ 
ตารางวิวัฒนาการชาติพันธุ์ของซูเปอร์แอสเทอริดดัดแปลงมาจากเว็บไซต์ Angiosperm Phylogeny Group
# Alstonia venenata
Alstonia venenata เป็นพืชในวงศ์ Apocynaceae โดยเติบโตเป็นพุ่มไม้หรือต้นไม้ขนาดเล็กในป่าไม้ผลัดใบระดับต่ำถึงระดับกลางของประเทศอินเดีย
# โกปปาอีตาเลีย 2023 นัดชิงชนะเลิศ
โกปปาอีตาเลีย 2023 นัดชิงชนะเลิศ เป็นการตัดสินหาผู้ชนะของ โกปปาอีตาเลีย ฤดูกาล 2022–23, ซึ่งเป็นการแข่งขันฟุตบอลถ้วยหลักของประเทศอิตาลีเป็นฤดูกาลที่ 76 ของ โกปปาอีตาเลีย. ครั้งนี้ลงเล่นในวันที่ 24 พฤษภาคม ค.ศ. 2023 ระหว่าง ฟีออเรนตีนา และ อินแตร์นาซีโอนาเล.

อินเตอร์ชนะนัดนี้ 2–1 สำหรับพวกเขาครั้งที่สองติดต่อกันและครั้งที่เก้าแชมป์โกปปาอีตาเลียโดยรวม.

ภูมิหลัง

เส้นทางสู่นัดชิงชนะเลิศ
หมายเหตุ: ในผลการแข่งขันทั้งหมดด้านล่างนี้, สกอร์ของผู้เข้าชิงเป็นชื่อแรก (H: เหย้า; A: เยือน).
ฟีออเรนตีนารอบอินแตร์นาซีโอนาเลคู่แข่งขันผลโกปปาอีตาเลีย ฤดูกาล 2022–23คู่แข่งขันผลซัมป์โดเรีย (H)1–0รอบ 16 ทีมสุดท้ายปาร์มา (H)2–1 โตรีโน (H)2–1รอบก่อนรองชนะเลิศอาตาลันตา (H)1–0เครโมเนเซ2–0 (A), 0–0 (H) (2–0 agg.)รอบรองชนะเลิศยูเวนตุส1–1 (A), 1–0 (H) (2–1 agg.)

แมตช์

รายละเอียด

 GK 1  ปิเอโตร เตร์รัชเซียโนRB 2  โดดู   CB 28 ลูกัส มาร์ติเนซ ควาร์ตา    CB 4  นิกอลา มิเล็งกอวิชLB 3  คริสเตียโน บิรากี (กัปตัน)CM 34 ซุฟยาน อัมรอบัฏ   CM 5  จาโคโม โบนาเวนตูราRW 11 โฌนาท็อง อิโกเน   AM 10 กาเอตาโน กัสโตรวิลลี   LW 22 นิโกลัส กอนซาเลซ  CF 9  อาร์ตูร์ คาบรัลผู้เล่นสำรอง:GK 31 มิเคเล เซโรโฟลินีGK 51 ตอมมาโซ วันนุชชีDF 15 อาเล็กซา แตร์ซิช   DF 16 ลูกา รานิเอรี   DF 23 โลเรนโซ เวนูตีDF 98 อิกอร์MF 8  ริคคาร์โด ซาโปนาราMF 32 อัลเฟรด ดันแคนMF 38 โรลันโด มันดราโกรา   MF 42 อาเลสซันโดร บิอันโคMF 72 อันโตนิน บารักMF 77 ยอซิป เบรกาลอFW 7  ลูกา ยอวิช   FW 33 ริคคาร์โด ซอตติล   FW 99 คริสเตียน คูอาเมผู้จัดการทีม: วินเชนโซ อิตาเลียโน300px GK 1  ซามีร์ คันดานอวิช (กัปตัน)CB 36 มัตเตโอ ดาร์มีอันCB 15 ฟรันเชสโก อาแซร์บีCB 95 อาเลสซันโดร บัสโตนี    DM 77 มาร์ตเซลอ บรอซอวิชCM 23 นิโกเลาะ บาเรลลาCM 20 ฮาคัน ชัลฮาโนลู   RW 2  แด็นเซิล ดึมฟรีสLW 32 เฟเดรีโก ดีมาร์โก   CF 10 เลาตาโร มาร์ติเนซ   CF 9  เอดิน เจกอ   ผู้เล่นสำรอง:GK 21 อาเลกซ์ กอร์ดัซGK 24 อ็องเดร โอนานาDF 6  สเตฟัน เดอ ไฟร   DF 8  โรบิน โกเซินส์   DF 12 เราอุล เบลลาโนวาDF 33 ดานีโล ดี'อัมโบรซิโอDF 37 มิลัน ชกริเญียร์MF 5  โรแบร์โต กาเกลียร์ดินี   MF 14 คริสต์จัน อัสล์ลานีMF 22 แฮนริค มะคีทาเรียนMF 43 เอเบเนเซอร์ อาคินซานมิโรMF 50 อาเล็กซันดาร์ สแตนกอวิชFW 11 โฆอากิน กอร์เรอา   FW 90 โรเมลู ลูกากู   ผู้จัดการทีม: ซิโมเน อินซากี

ผู้เล่นยอดเยี่ยมประจำนัด:
เลาตาโร มาร์ติเนซ (อินแตร์นาซีโอนาเล)

ผู้ช่วยผู้ตัดสิน:
Ciro Carbone
Alessandro Lo Cicero
ผู้ตัดสินที่สี่:
Michael Fabbri
ผู้ช่วยผู้ตัดสินสำรอง:
Sergio Ranghetti
ผู้ช่วยผู้ตัดสินวิดีโอ:
Paolo Silvio Mazzoleni
ผู้ช่วยจากผู้ช่วยผู้ตัดสินวิดีโอ:
Valerio Mariniกฏ-กติกา
90 นาที.
30 นาทีของ การต่อเวลาพิเศษ ในกรณีที่จำเป็น.
การดวลลูกโทษ ถ้าผลการแข่งขันยังคงเสมอกัน.
มีรายชื่อตัวสำรอง 15 คน
เปลี่ยนตัวผู้เล่นสูงสุด 5 คน, ได้รับอนุญาตเปลี่ยนตัวคนที่หกในช่วงต่อเวลาพิเศษ.

ดูเพิ่ม
 โกปปาอีตาเลีย ฤดูกาล 2022–23
 ยูฟ่ายูโรปาลีก ฤดูกาล 2023–24
 ซูแปร์โกปปาอีตาเลียนา 2023

หมายเหตุ
# โจนส์
โจนส์ สามารถหมายถึง

 แคเธอรีน ซีตา-โจนส์ 
 เจสซิก้า โจนส์ (ภาพยนตร์ชุดทางโทรทัศน์)
 ทอมมี่ ลี โจนส์ 
 ทอม โจนส์ 
 เดวี โจนส์ 
 ควินซี โจนส์
 เดวิด อาร์มสตรอง-โจนส์ เอิร์ลที่ 2 แห่งสโนว์ดอน 
 รอน ซีแฟส โจนส์ 
 ฟิล โจนส์ 
 เจมส์ เอิร์ล โจนส์
 เคอร์ติส โจนส์ 
 เจด โจนส์ 
 เครก โจนส์ 
 พอล โจนส์
 อินิโก โจนส์ 
 เฟลิซิตี โจนส์ 
 รอย โจนส์ จูเนียร์ 
 ฟินน์ โจนส์
 แบรด โจนส์ 
 นอราห์ โจนส์ 
 โทบี โจนส์ 
 จิม โจนส์
 เจนนิเฟอร์ โจนส์ 
 นาธาน โจนส์ (นักมวยปล้ำ) 
 เชอร์ลีย์ โจนส์ 
 ชาลส์ อาร์มสตรอง-โจนส์, ไวเคานต์ลินลีย์
 แซม โจนส์ 
 อีวาน โจนส์ (นักแสดง) 
 เลดีมาร์การีตา อาร์มสตรอง-โจนส์ 
 พอล โจนส์ (นักมวยปล้ำ)
 คาเรน สปาร์ค โจนส์ 
 โทนี่ โจนส์ 
 บ๊อบบี้ โจนส์ (นักกอล์ฟ)
 โจเซฟ เดวิด-โจนส์
# ผู้บัญชาการทหารผสมสูงสุดยุโรป
ผู้บัญชาการทหารผสมสูงสุดยุโรป (Supreme Allied Commander Europe) คือหัวหน้าส่วนปฏิบัติการบังคับบัญชาผสมขององค์การสนธิสัญญาแอตแลนติกเหนือ (เนโท) และเป็นผู้นำของศูนย์บัญชาการทหารสูงสุดผสมชาติยุโรป (Supreme Headquarters Allied Powers Europe) ซึ่งมีที่ตั้งอยู่ในประเทศเบลเยียม 

ผู้บัญชาการคนแรกคือจอมพลไอเซนฮาวร์ ซึ่งดำรงตำแหน่งระหว่างปี 1951–1952 ผู้บัญชาการทหารผสมสูงสุดยุโรปเป็นตำแหน่งทางทหารที่มีความอาวุโสสูงสุดเป็นอันดับสองในเนโท รองจากประธานคณะกรรมการการทหารเนโท ผู้ดำรงตำแหน่งนี้ทุกคนจะเป็นนายทหารสหรัฐ ซึ่งควบตำแหน่งผู้บัญชาการทหารสหรัฐภาคยุโรป
# เดชพล จันศิริ
เดชพล จันศิริ (เกิด 3 มิถุนายน 2511) เป็นนักธุรกิจชาวไทยที่ปัจจุบันเป็นเจ้าของสโมสรฟุตบอลเชฟฟีลด์เวนส์เดย์ ในอีเอฟแอลแชมเปียนชิป ครอบครัวจันศิริมีมูลค่าสุทธิประมาณ 575 ล้านเหรียญสหรัฐ บริหารกลุ่มบริษัทไทยยูเนียน โฟรเซ่น โปรดักส์ ซึ่งเป็นผู้ผลิตปลาทูน่ากระป๋องที่ใหญ่ที่สุดในโลก ในปี 2558 เดชพลเป็นผู้นำกลุ่มทุนเข้าซื้อกิจการของเชฟฟีลด์เวนส์เดย์ในราคา 37.5 ล้านปอนด์ โดยมีเป้าหมายเพื่อนำสโมสรเลื่อนชั้นกลับสู่พรีเมียร์ลีกในปี 2560; อย่างไรก็ตามท่ามกลางการประท้วงจากแฟนบอลและปัญหาทางการเงินในเดือนกันยายนและตุลาคม 2566 ทำให้เดชพลประกาศว่าจะไม่ลงทุนในสโมสรเพิ่มเติมก่อนที่จะขอรับบริจาคเงินจากแฟนบอลเป็นเงิน 2 ล้านปอนด์ (86 ล้านบาท) เพื่อชำระหนี้ของสโมสร

 อาชีพ 
ครอบครัวจันศิริ บริหารกลุ่มบริษัทไทยยูเนียน โฟรเซ่น โปรดักส์ ผู้ผลิตทูน่ากระป๋องรายใหญ่ที่สุดของโลก ครอบครัวจันศิริถูกประเมินโดยฟอบส์ ว่ามีมูลค่าสุทธิ 75 ล้านเหรียญสหรัฐ ณ ปี 2563 ในเดือนมกราคม 2558 กลุ่มทุนที่นำโดยเดชพลได้เข้าซื้อหุ้น 100% ในเชฟฟีลด์เวนส์เดย์จากมิลาน มันดาริช ในราคา 37.5 ล้านปอนด์ และมีเป้าหมายที่จะนำสโมสรเลื่อนชั้นกลับสู่พรีเมียร์ลีกภายในปี 2560

ในช่วงฤดูร้อนปี 2558 เดชพลเข้ามาเปลี่ยนแปลงหลาย ๆ ด้านของเชฟฟีลด์เวนส์เดย์เช่นทีมงานเบื้องหลังอย่างสจวร์ต เกรย์ ถูกปลดออกจากตำแหน่งผู้จัดการทีมและแทนที่ด้วยการ์โลส การ์บาฆาล
# จอห์นสัน
จอห์นสัน สามารถหมายถึง

 ดเวย์น จอห์นสัน 
 แมจิก จอห์นสัน
 เลดีเบิร์ด จอห์นสัน 
 ดาโคตา จอห์นสัน 
 ฟิลิป จอห์นสัน 
 แอรอน เทย์เลอร์-จอห์นสัน
 ไมเคิล จอห์นสัน 
 ร็อกกี จอห์นสัน 
 แอดัม จอห์นสัน 
 ลินดอน บี. จอห์นสัน
 แจ็ค จอห์นสัน 
 บอริส จอห์นสัน 
 แอนดรูว์ จอห์นสัน 
 เกล็น จอห์นสัน
 อินดี จอห์นสัน 
 รอเบิร์ต จอห์นสัน 
 ราสมุส จอห์นสัน 
 ไรอัน จอห์นสัน
 ดอน จอห์นสัน 
 อีริก จอห์นสัน 
 มาร์ชา พี. จอห์นสัน 
 แอชลีย์ จอห์นสัน
 ซามูเอล จอห์นสัน 
 รอยซ์ จอห์นสัน 
 ไมเคิล จอห์นสัน (นักฟุตบอลเกิดปี พ.ศ. 2531) 
 อาห์เมด จอห์นสัน
 เอลเลน จอห์นสัน เซอร์ลีฟ 
 เดซี จอห์นสัน (จักรวาลภาพยนตร์มาร์เวล)
# แจ็กสัน
แจ็กสัน สามารถหมายถึง
 ปีเตอร์ แจ็กสัน 
 เกลนดา แจ็กสัน
 ซามูเอล แอล. แจ็กสัน 
 ไมเคิล แจ็กสัน
 แอนดรูว์ แจ็กสัน 
 เจเน็ต แจ็กสัน
# เอล เทโซโร เดล เรย์ ไมดาส
เอล เทโซโร เดล เรย์ ไมดาส  เป็นภาพยนตร์แอนิเมชันขับขันสเปนที่ออกฉายใน ค.ศ. 2010 ซึ่งเป็นภาคต่อจากแอนิมอล แชนแนลในปี พ.ศ. 2009 กำกับโดย ไมเต้ รุยซ์ เดอ ออสเตรี และเขียนบทโดย ฮวน เวลาร์ด

 ตัวละครและเสียงพากย์ 
รายชื่อนักแสดงเอล เทโซโร เดล เรย์ ไมดาส

 ปิลาร์ เฟอเรโร รับบท เคธี (Cathy)
 เทเซมา เรกาลาโด รับบท ปาปา ราโตน (Papá Ratón)
 นูเรีย มารีน ปิโก รับบท มามา ราโตน (Mamá Ratón)
 อัลเบร์โต เอสโคบาล การ์ซิอา รับบท นิโกลัส (Nicolás)
 อันตอน พาโลมาร์ รับบท ลอรี (Lorri)
 เทเซมี เดล โอลโม รับบท ฮิโป (Hipo)
 ไฮเม เดอ ดิเอโก รับบท กรัน รูฟัส (Gran Rufus), ริซิตัส (Risitas)
 แอนเซลโม เอร์เรโร รับบท ฟลามูส (Flamus), โมวิล (Móvil)
 โฮเซ มานูเอล คอร์ติซาส รับบท เปอร์โร พเรเซนตาดอร์ (Perro Presentador)
 วิกตอร์ ปรีเอโต รับบท กาวี (Gavi), วอซ โรโบท (Voz Robot), ปาตู (Pato)

 รางวัล 
ภาพยนตร์ได้รับการเสนอชื่อรางวัลโกยา สาขาภาพยนตร์แอนิเมชันยอดเยี่ยม
# แฟรงคลิน
แฟรงคลิน สามารถหมายถึง
 อารีทา แฟรงคลิน 
 เบนจามิน แฟรงคลิน
 โรซาลินด์ แฟรงคลิน
# แฮร์ริสัน
แฮร์ริสัน สามารถหมายถึง
 แฮร์ริสัน ออสเตอร์ฟิลด์ 
 ดีดี แฮร์ริสัน
 เจมส์ แฮร์ริสัน 
 แพตตี แฮร์ริสัน
 แฮร์ริสัน ฟอร์ด 
 เรกซ์ แฮร์ริสัน 
 เบนจามิน แฮร์ริสัน
 แฮร์รี แฮร์ริสัน 
 วิลเลียม เฮนรี แฮร์ริสัน
 จอร์จ แฮร์ริสัน 
 เอริก แฮร์ริสัน
# สโมสรฟุตบอลแมนเชสเตอร์ซิตีในฤดูกาล 2011–12
สโมสรฟุตบอลแมนเชสเตอร์ซิตี ในฤดูกาล 2011–12 เป็นฤดูกาลที่ 110 ของสโมสรฟุตบอลแมนเชสเตอร์ซิตี ฤดูกาลที่ 83 บนลีกสูงสุดของฟุตบอลอังกฤษ และฤดูกาลที่ 15 ในพรีเมียร์ลีก หลังจากจบอันดับ 3 ในลีกเมื่อฤดูกาลที่แล้ว เดอะบลูส์ผ่านเข้ารอบยูฟ่าแชมเปียนส์ลีกเป็นครั้งที่ 2 ในประวัติศาสตร์ของพวกเขา และเป็นครั้งแรกนับตั้งแต่ฤดูกาล 1968–69 ซึ่งในเวลานั้นเรียกว่ายูโรเปียนคัพ

ฤดูกาลนี้เป็นที่จดจำไปตลอดกาลเมื่อแมนเชสเตอร์ซิตีคว้าแชมป์ลีกสูงสุดเป็นครั้งแรกหลังจากรอมา 44 ปีตั้งแต่ฤดูกาล 1967–68 ซิตีคว้าแชมป์ลีกสูงสุดสมัยที่ 3 ได้ในวันสุดท้ายของฤดูกาล หลังจากที่เดอะบลูส์เอาชนะควีนส์พาร์กเรนเจอส์ 3–2 ที่เอทิฮัดสเตเดียม พวกเขากลับมาจากการตามหลัง 1–2 โดยทำได้ 2 ประตูในช่วงทดเวลาบาดเจ็บก่อนที่เสียงนกหวีดสุดท้ายจะดังขึ้น
# ฟุตบอลลีก ฤดูกาล 1889–90
ฟุตบอลลีก ฤดูกาล 1889–90 เป็นฤดูกาลที่ 2 ของฟุตบอลลีกอังกฤษ โดยเพรสตันนอร์ทเอนด์คว้าแชมป์เป็นฤดูกาลที่ 2 ติดต่อกัน สโมสรที่ลงแข่งขันคือ 12 สโมสรดั้งเดิมซึ่งเป็นผู้ก่อตั้งลีกเมื่อฤดูกาลก่อน ต่างจากระบบสมัยใหม่ที่ชนะได้ 2 แต้ม เสมอ 1 แต้ม แพ้ไม่มีแต้ม ระบบนี้ยังคงอยู่จนกระทั่งระบบชนะได้ 3 แต้มได้เริ่มใช้ตั้งแต่ฤดูกาล 1981–82

 ตารางคะแนน 

ผลการแข่งขัน

แผนที่

 กระบวนการเลือกตั้งใหม่ 
ในการประชุมการเลือกตั้งฟุตบอลลีกไม่มีการลงคะแนนเสียง และมีการตกลงกันว่าเบิร์นลีย์และนอตส์เคาน์ตีได้รับเลือกอีกครั้ง และซันเดอร์แลนด์ได้รับเลือกแทนสโตก ซึ่งเล่นในฟุตบอลอลิอันซ์ ในฤดูกาลถัดมา ก่อนจะกลับคืนสู่ฟุตบอลลีก
# เสากัทส์ฆี
เสากัทส์ฆี (, kac'xis svet'i) เป็นแท่งหินปูนธรรมชาติ ตั้งอยู่ในหมู่บ้านกัทส์ฆี แคว้นอีเมเรที ประเทศจอร์เจีย มีความสูง  และตั้งอยู่ไม่ไกลจากแม่น้ำกัตสฆูรา ธารสาขาฝั่งขวาของแม่น้ำกวีรีลา Gagoshidze, Giorgi (2010), კაცხის სვეტი ("Katskhi Pillar") . Academia, No. 1: 55–68. ISSN 1512-0899.

บนยอดหินมีซากปรักหักพังของโบสถ์หลังหนึ่งซึ่งมีเนื้อที่ประมาณ 150 ตารางเมตร ทั้งเสาหินและโบสถ์นี้เป็นที่เคารพบูชาจากคนท้องถิ่นในฐานะเสาแห่งชีวิตและสัญลักษณ์ของกางเขนแท้จริง รวมถึงยังมีตำนานเล่าขานมากมาย เสานี้ไม่มีนักวิจัยปีนขึ้นไปและไม่ได้รับการสำรวจศึกษาจนกระทั่ง ค.ศ. 1944 และมีการศึกษาเสากับโบสถ์อย่างเป็นระบบตั้งแต่ ค.ศ. 1999 ถึง ค.ศ. 2009 จากการสำรวจศึกษาในครั้งนั้นได้พบว่าซากของโบสถ์นั้นน่าจะสร้างขึ้นในสมัยกลางตอนต้นเพื่อใช้เป็นอาศรมในราวคริสต์ศตวรรษที่ 9–10 จารึกอักษรจอร์เจียอายุราวคริสต์ศตวรรษที่ 13 เสนอว่าโบสถ์นี้เคยเป็นอาศรมอยู่ในเวลานั้น กิจกรรมทางศาสนาที่เกี่ยวข้องกับเสาได้รับการฟื้นฟูในคริสต์ทศวรรษ 1990Bardzimashvili, Temo (August 27, 2010), Georgian Monk Builds Stairway to Heaven. Eurasianet.org. Accessed May 12, 2012. อาคารอารามนี้ได้รับการบูรณปฏิสังขรณ์ครั้งใหญ่ในโครงการที่รัฐสนับสนุนใน ค.ศ. 2009National Agency for Cultural Heritage Preservation of Georgia (2009), Rehabilitation of the Monuments of Georgia , p. 142. Heritagesites.ge. Accessed May 12, 2012.

หมู่อาคารบนยอดเสาหินนี้ประกอบด้วยโบสถ์ซึ่งสร้างขึ้นอุทิศแด่นักบุญมักซิมมุส ผู้สารภาพ, ห้องเก็บศพใต้โบสถ์, อาศรม 3 หลัง, ห้องบ่มไวน์ และผนังแขวน ที่ฐานของเสายังมีโบสถ์ซึ่งสร้างขึ้นใหม่ อุทิศแด่นักบุญซิเมียน สไตไลตีส และซากปรักหักพังของกำแพงเก่ากับหอระฆัง კაცხის სვეტი ("Katskhi Pillar"). Dzeglebi.ge. Accessed May 12, 2012.
# พรรคทางเลือกใหม่ (พ.ศ. 2561)
พรรคทางเลือกใหม่ (ชื่อย่อ: ทลม.) เป็นพรรคการเมืองไทยที่จดทะเบียนจัดตั้งเมื่อวันที่ 2 มีนาคม พ.ศ. 2561 มีนายราเชน ตระกูลเวียง เป็นหัวหน้าพรรคคนแรก และชายประจักร์ ศิริพันธุ์ เป็นเลขาธิการพรรคคนแรก

 ประวัติ 
พรรคทางเลือกใหม่ พรรคการเมืองที่ยื่นจดแจ้งจัดตั้งพรรคการเมืองต่อ  คณะกรรมการการเลือกตั้ง  เป็นลำดับที่ 16/2561 เมื่อวันศุกร์ที่ 2 มีนาคม พ.ศ. 2561 มีนายราเชน ตระกูลเวียง เป็นผู้จดแจ้งจัดตั้งพรรค โดยพรรคทางเลือกใหม่ยึดมั่นในอุดมการณ์รักชาติ ศาสนา และพระมหากษัตริย์ ปกป้องผลประโยชน์ของประเทศและประชาชนเป็นสำคัญ

 บุคลากร 

 คณะกรรมการบริหารพรรค 
ลำดับรายนามตำแหน่ง 1. ราเชน ตระกูลเวียง หัวหน้าพรรค 2. บุญเลิศ สืบเสนาะ รองหัวหน้าพรรค 3. วัฒนา สพสมัย 4. อำนวย โกวิทธรรมกรณ์5.เตชสิทธิ์ ดนตรีรักษ์ 6. พิษณุ รสมาลี 7. ราษฎร์พิชิต นาคประดิษฐ์ เลขาธิการพรรค 8. ราเชน ศิริวงค์นาค รองเลขาธิการพรรค 9. ปรางทิพย์ บัวแพง นายทะเบียนสมาชิกพรรค  10. ธนิดา บุญยก้องภพ เหรัญญิกพรรค 11. ปัญญา สุขขจีธำรง โฆษกพรรค12.มณฑิตา ฤทธิ์ธนสาโรจน์รองโฆษกพรรค

 การเลือกตั้ง 
 ผลการเลือกตั้งทั่วไป 
 การเลือกตั้ง จำนวนที่นั่ง คะแนนเสียงทั้งหมด สัดส่วนคะแนนเสียง ที่นั่งเปลี่ยน สถานภาพพรรค ผู้นำเลือกตั้ง2562  29,607   ไม่ได้รับเลือกตั้ง ราเชน ตระกูลเวียง2566  79,190   ไม่ได้รับเลือกตั้ง

 ผลการเลือกตั้งซ่อม 
 เขตเลือกตั้ง วันเลือกตั้ง ผู้สมัคร คะแนน ผลการเลือกตั้ง นครศรีธรรมราช เขต 8 27 เมษายน พ.ศ. 2568 พิษณุ รสมาลี 194  พ่ายแพ้
# เขตหย่งคัง
เขตหย่งคัง  เป็นเขตหนึ่งในนครไถหนาน ประเทศไต้หวัน มีผู้อยู่อาศัย ณ เดือนมกราคม ค.ศ. 2023 จำนวน 234,351 คน

 ประวัติศาสตร์ 
เนื่องด้วยการพัฒนาของอุตสาหกรรมการผลิตและการแปรรูปอาหาร หย่งคังกลายเป็นเมืองของผู้อพยพตั้งแต่คริสต์ทศวรรษ 1970 ซึ่งดึงดูดผู้คนจำนวนมากจากเมืองใกล้เคียงมาทำงานและอยู่อาศัยที่หย่งคัง จำนวนประชากรของหย่งคังเพิ่มขึ้นอย่างมากในช่วงคริสต์ทศวรรษ 1970

เมื่อวันที่ 1 พฤษภาคม ค.ศ. 1993 ตำบลหย่งคัง  ได้รับการยกฐานะเป็นนครหย่งคัง  ซึ่งเป็นนครภายใต้เทศมณฑล เนื่องจากมีประชากรเกิน 150,000 คน นครหย่งคังเป็นเมืองที่ใหญ่ที่สุดของเทศมณฑลไถหนาน จนกระทั่งวันที่ 25 ธันวาคม ค.ศ. 2010 ได้มีการยุบเทศมณฑลไถหนาน นครหย่งคังผนวกรวมเข้ากับนครไถหนาน ทำให้นครหย่งคังกลายเป็นเขตหนึ่งในนครไถหนาน จำนวนประชากรของเขตหย่งคังยังคงเติบโตอย่างต่อเนื่อง แม้ว่าการเพิ่มขึ้นของประชากรในปัจจุบันจะไม่รวดเร็วเหมือนเมื่อก่อน

 ภาพ
# ฟุตบอลลีก ฤดูกาล 1891–92
ฟุตบอลลีก ฤดูกาล 1891–92 เป็นฤดูกาลที่ 4 ของฟุตบอลลีกอังกฤษและเป็นฤดูกาลสุดท้ายของฟุตบอลลีกที่ดำเนินการในรูปแบบดิวิชันเดี่ยว ซันเดอร์แลนด์คว้าแชมป์ลีกซึ่งเป็นความสำเร็จครั้งแรกในลีกของพวกเขา ในช่วงต้นฤดูกาล สโตกซิตีได้ออกจากฟุตบอลอลิอันซ์ และเข้าร่วมฟุตบอลลีกอีกครั้ง ดาร์เวนยังเข้าร่วมจากฟุตบอลอลิอันซ์ แต่พวกเขาเสียไป 112 ประตูและจบอันดับสุดท้าย